**HANKELEPINGU MUUTMISE OTSUSE ETTEPANEK**

**Lepingu nr ja sõlmimise kuupäev:** 2023-K023, 30.03.2023

**Töövõtja nimi ja registrikood:** GRK Eesti AS (12579850) ja GRK Suomi Oy (2810844-3)

**Lepingu nimetus:** Rail Baltica Ülemiste jaamaala raudteeinfrastruktuuri ehitustööd

**Riigihanke viitenumber/RBE hankenumber:** 254784 / 2022H077

**Projekt:** A.003 Ülemiste raudteeinfrastuktuur

**Lisakood:** A.003.20.1 ja A.003.20.2

|  |  |
| --- | --- |
| Muudatuse sisu: | 1. Kontaktvõrgu mastide muutmine terminali teraskonstruktsioonidega sobivaks (maksumus 2 553,60 € + km).
2. Muudatused Ülemiste raudteeinfrastruktuuri projektis tunnel 5 lahenduse lisandumise tõttu (maksumus 210 621,44 € + km, muudatustöö väärtus 228 253,42 € + km)
3. Kontaktvõrgu mastide toestamine vee- ja drenaažitrasside ehitamiseks (maksumus 23 022,72 € + km)
4. Seadmekappide täiendav projekteerimine (maksumus 9 968,00 € + km)
5. Pöörmete juhtimise, pöörmete toitekaablite ja rööbasahelate kaablikaitsetorude projekteerimine ja ehitamine (maksumus 138 264,00 € + km)
6. Perspektiivsete 1435 elektrivarustuse torude ehitus (maksumus 21 862,40 € + km)
7. Tartu mnt viadukti trasside projekteerimine ja ehitamine hooldusmasinate ligipääsu võimaldamiseks (maksumus 25 002,66 € + km)
8. Terminali idatunneli läheduses drenaaži täiendav projekteerimine (maksumus 3 404,80 € + km)
9. Hooldustee kitsamaks muutmine terminali konstruktsioonide läheduses (maksumus väheneb 6 694,50 € + km, muudatustöö väärtus 10 894,50 € + km)
10. Portaali R3 ümberehitamise asendamine lammutamisega (maksumus 0 € + km, muudatustöö väärtus 18 224 € + km)
 |
| Muudatuse põhjendus: | 1. **Kontaktvõrgu mastide muutmine terminali teraskonstruktsioonidega sobivaks**

Töövõtja kohustus vastavalt tehnilise kirjelduse punktile 3.1.1 lähtuma projektist Reaalprojekt OÜ/Allspark OÜ poolt koostatud Ülemiste raudteeinfrastruktuuri rekonstrueerimise projekteerimine, töö nr P20037, 15.09.2022 (edaspidi Projekt). Projektis toodud lahenduste järgi oli ette nähtud kontaktvõrgu mastide rajamine Ülemiste reisiterminali platvormidel olevate terasvarikatustele raudtee suhtes tüüpasukohtadesse. Ülemiste reisiterminali ehituslepingu nr 2023-K041 raudteerajatiste 1.etapi ehitustööde käigus selgus, et kontaktvõrgu mastide toepunktid asuvad teraskonstruktsioonide suhtes optimaalsete toepunktide asukohtadest väljas ja et tagada teraskonstruktsioonide stabiilsus ja kandevõime ilma arhitektuurset lahendust pärssimata, tuleks kontaktvõrgu mastide asukohad korrigeerida kümne masti puhul optimaalsesse asukohta teraskonstruktsioonil. Eeltoodust tulenevalt koostab töövõtja projektlahenduse, millega korrigeerib mastide põhiprojekti järgset asukohta ja projekteerib mastid optimaalsetesse asukohtadesse.Täiendada vastavalt eeltoodule Lepingu lisa Tehnilise kirjelduse p. 3.1.2.1. **Muudatused Ülemiste raudteeinfrastruktuuri projektis tunnel 5 lahenduse lisandumise tõttu**

Töövõtja kohustus vastavalt tehnilise kirjelduse punktile 3.1.1 lähtuma projektist Reaalprojekt OÜ/Allspark OÜ poolt koostatud Ülemiste raudteeinfrastruktuuri rekonstrueerimise projekteerimine, töö nr P20037, 15.09.2022 (edaspidi Projekt). Projektis toodud lahendustel ei olnud arvestatud tunnel nr 5 lahendusega.Rail Baltic Estonia OÜ, Kliimaministeerium ja Tallinna linna vahel on sõlminud 07.02.2022 „Koostöökokkkulepe Rail Balticu Ülemiste reisiterminali ja ümbritseva ala arendamise kohta“.Rail Baltic Estonia OÜ ja Tallinna linna vahel on sõlmitud koostööleping nr. 2023-K122 „Tunnel nr.5 ehitamiseks“ Eelnevatest lepingutest tulenevalt on Rail Baltic Estonia OÜ ja Tallinna linn sõlminud ühishankes ehituslepingu nr. 2024-K064 millega rajatakse Tunnel nr. 5. Tunnel nr 5 ehitustööde asukoht kattub ja muudab käesoleva lepingu ehitustööde lahendusi. Sellest tulenevalt on vajalik projekteerida tööprojekti faasis muudetud projektlahendused, mis arvestaksid tunnel nr 5 lahendusega, ning muudetud lahendused välja ehitada. Täiendada vastavalt eeltoodule Lepingu lisa Tehnilise kirjelduse p.3.1.2.1. **Kontaktvõrgu mastide toestamine vee- ja drenaažitrasside ehitamiseks**

Töövõtja kohustus vastavalt tehnilise kirjelduse punktile 3.1.1 lähtuma projektist Reaalprojekt OÜ/Allspark OÜ poolt koostatud Ülemiste raudteeinfrastruktuuri rekonstrueerimise projekteerimine, töö nr P20037, 15.09.2022 (edaspidi Projekt). Projektis toodud lahenduste järgi oli ette nähtud vee- ja kanalisatsioonitrasside rajamine asukohta, kuhu olid ehitatud ajutised kontaktvõrgumastid. Vee- ja kanalisatsioonitrasse ei olnud võimalik projektijärgsesse asukohta rajada ilma tööprojekti järgset lahendust muutmata, sest ajutised kontaktvõrgumastid oleks kaotanud stabiilsuse ja muutunud ohtlikuks. Täiendavalt, vee- ja kanalisatsioonitrasse ei olnud lepingu ajagraafiku etapilisusest tulenevalt võimalik rajada pärast ajutiste kontaktvõrgumastide lammutamist. Eeltoodust tulenevalt koostab töövõtja muudetud projektlahenduse ja täiendavad arvutused, mis muudab ajutiste kontaktvõrgumastide lahendust ja mis võimaldab rajada mastide kõrvale vee- ja kanalisatsioonitrassid, ning teostab ajutiste kontaktvõrgumastide muutmise ehitustööd. Täiendada vastavalt eeltoodule Lepingu lisa Tehnilise kirjelduse p.3.1.2.1. **Seadmekappide täiendav projekteerimine**

Töövõtja kohustus vastavalt tehnilisele kirjelduse punktile 3.1.1 lähtuma projektist Reaalprojekt OÜ/Allspark OÜ poolt koostatud Ülemiste raudteeinfrastruktuuri rekonstrueerimise projekteerimine, töö nr P20037, 15.09.2022 (edaspidi Projekt). Projektis toodud lahenduste järgi oli ette nähtud Ülemiste jaamaalale CCS süsteemide seadmekapid. Täiendavalt, tehnilise kirjelduse järgi oli Töövõtja kohustuseks tööprojekti koostamisel lähtuda AS Eesti Raudtee (EVR) poolt esitatavast CCS projektist. CCS tööprojekt tuli esitada RBE poolt töövõtjale hiljemalt septembris 2023. EVR ei ole aga septembri 2024 seisuga RBEle projekti esitanud ning sellest tulenevalt ei ole seda saanud RBE ka töövõtjale esitada. CCS projekti asemel anti töövõtjale sisendina oktoobris 2023 ülesanne lähtuda täielikult Projekti lahendustest ja projekteerida need tööprojekti detailsusse. Projekteerimisprotsessi käigus (aprillis 2024), kui töövõtja oli juba osaliselt projekti valmis projekteerinud, nõudis raudteetaristu valdaja EVR nelja täiendava seadmekapi projekteerimist ning kõikide seadmekappide suuremaks projekteerimist, et CCS projekti valmimisel ei oleks vajalik juba projekteeritud lahendusi ümber ehitada. Ümberehitamise kulude, mis oleksid hinnanguliselt 5-10 korda suuremad kui ümberprojekteerimise kulud, vältimiseks on mõistlik EVRi nõudmine aktsepteerida. Eeltoodust tulenevalt koostab töövõtja projektlahenduse, millega projekteerib juurde täiendavad seadmekapid ja muudab kõik seadmekapid projektlahenduses suuremaks.Täiendada vastavalt eeltoodule Lepingu lisa Tehnilise kirjelduse p. 3.1.2.1. **Pöörmete juhtimise, pöörmete toitekaablite ja rööbasahelate kaablikaitsetorude projekteerimine ja ehitamine**

 Töövõtja kohustus vastavalt tehnilise kirjelduse punktile 3.1.1 lähtuma projektist Reaalprojekt OÜ/Allspark OÜ poolt koostatud Ülemiste raudteeinfrastruktuuri rekonstrueerimise projekteerimine, töö nr P20037, 15.09.2022 (edaspidi Projekt). Projektis toodud lahenduste järgi oli ette nähtud Ülemiste jaamaalale CCS süsteemide seadmekapid. Täiendavalt, tehnilise kirjelduse järgi oli Töövõtja kohustuseks tööprojekti koostamisel lähtuda AS Eesti Raudtee (EVR) poolt esitatavast CCS projektist. CCS tööprojekt tuli esitada RBE poolt töövõtjale hiljemalt septembris 2023. EVR ei ole aga septembri 2024 seisuga RBEle projekti esitanud ning sellest tulenevalt ei ole seda saanud RBE ka töövõtjale esitada. CCS projekti asemel anti töövõtjale sisendina ülesanne lähtuda täielikult Projekti lahendustest ja projekteerida need tööprojekti detailsusse.Projekteerimisprotsessi käigus esitas töövõtja ettepaneku projekteerida ja ehitada pöörmete juhtimise, pöörmete toitekaablite ja rööbasahelate kaablikaitsetorud, mida ei olnud seni projektis projekteeritud, sest puudus CCS projekt, mida EVR polnud esitanud. Töövõtja, olnud just teostanud analoogse jaamaala ehitustööd teises EVR projektis, mis põhineb samuti CCS projektil, tegi ettepaneku enda kogemuse ja pädevuse alusel projekteerida ja kooskõlastada vastavad kaablikaitsetorud, et hiljem vältida nende torude ehitamist juba valmis jaamaalale. Hiljem ehitamine CCS projekti laekumise järgselt tähendaks valminud jaamaala ja valminud raudteede lahtikaevamist, mis on oluliselt kulukam kui täiendav projekteerimine. Töövõtja ettepaneku aktsepteerimine võimaldab ümberehitamise kulusid viia minimaalseks ning võimaldab RBE jaoks teostada ehitustööd rahastusperioodi jooksul. Eeltoodust tulenevalt projekteerib töövõtja täiendavad kaablikaitsetorud, kooskõlastab projektlahenduse AS Eesti Raudteega ja teostab kaablikaitsetorude ehitustööd.Täiendada vastavalt eeltoodule Lepingu lisa Tehnilise kirjelduse p. 3.1.2.1. **Perspektiivsete 1435 elektrivarustuse torude ehitus**

 Töövõtja kohustus vastavalt tehnilise kirjelduse punktile 3.1.1 lähtuma projektist Reaalprojekt OÜ/Allspark OÜ poolt koostatud Ülemiste raudteeinfrastruktuuri rekonstrueerimise projekteerimine, töö nr P20037, 15.09.2022 (edaspidi Projekt). Projektis toodud lahenduste järgi oli ette nähtud 1520 elektrivarustuse lahenduses ühendus 1435 elektrivarustuse torudega, mis ühendab 1520 elektrivarustuse kaablikanalisatsiooni 1435 elektrivarustuse kaablikanalisatsiooniga. Antud ühendus ei olnud töövõtja lepingu mahus teostamiseks.Tööde käigus ilmnes, et antud ühendus on mõttekas teostada, et vältida hiljem ühenduskaevu kahjustamist ja kaevu ümbruse lahtikaevamist. Ühenduse rajamisega teostatakse 1435 elektrivarustuse kaablikanalisatsiooni ehitustööd 1520 raudtee alal ja 1435 elektrivarustuse töövõtja ei pea sisenema 1520 raudtee jaamaalale tööde teostamiseks. Eeltoodust tulenevalt projekteerib töövõtja täiendavad torud ja teostab torude ehitustööd.Täiendada vastavalt eeltoodule Lepingu lisa Tehnilise kirjelduse p. 3.1.2.1. **Tartu mnt viadukti trasside projekteerimine ja ehitamine hooldusmasinate ligipääsu võimaldamiseks**

 Töövõtja kohustus vastavalt tehnilise kirjelduse punktile 3.1.1 lähtuma projektist Reaalprojekt OÜ/Allspark OÜ poolt koostatud Ülemiste raudteeinfrastruktuuri rekonstrueerimise projekteerimine, töö nr P20037, 15.09.2022 (edaspidi Projekt). Projektis toodud lahenduste järgi oli ette nähtud Tartu mnt viadukti peal rajada telekommunikatsiooni ning elektrivarustuse kaablikanalisatsioonid selliselt, et trassid asusid kõige sirgjoonelisemas asukohas. Lepingu täitmise käigus nõudis taristuvaldaja EVR, et projektlahendust muudetakse, et tagada hooldus- ja päästemasinatele ülesõiduvõimalus Tartu mnt viaduktist ilma, et viaduktil olevaid trasse kahjustataks. Lahenduse muutmine muudab jaamaala ohutumaks ja hooldustööde jaoks optimaalsemaks, sest tagatakse sõidukitele ligipääs ligi 400-meetrisele jaamaala osale.Eeltoodust tulenevalt projekteerib töövõtja muudetud kaablitrasside lahenduse, mis võimaldaks sõidukitel liikuda üle Tartu mnt viadukti ilma kaablitrasse kahjustamata, ning teostab muudetud lahendusega lisanduvad ehitustööd. Muudatus sisaldab ümberprojekteerimist ja lisanduvate materjalide ning tööde eest tasumist. Kaablikanalisatsioon paigaldatakse esialgses lepingu mahus. Täiendada vastavalt eeltoodule Lepingu lisa Tehnilise kirjelduse p. 3.1.2.1. **Terminali idatunneli läheduses drenaaži täiendav projekteerimine**

 Töövõtja kohustus vastavalt tehnilisele kirjelduse punktile 3.1.1 lähtuma projektist Reaalprojekt OÜ/Allspark OÜ poolt koostatud Ülemiste raudteeinfrastruktuuri rekonstrueerimise projekteerimine, töö nr P20037, 15.09.2022 (edaspidi Projekt). Projektis toodud lahenduste järgi oli ette nähtud drenaažitrass terminali idatunneli kohale dreenima idatunnelit ületavat raudtee muldkeha. Projekteerimistööde käigus ilmnes, et terminali projekti oli täiendatud tunneli peale rajatava vibratsioonimatiga, mida varasemates projekti etappides kujutatud ei ole ning sellest tulenevalt ei olnud sellega arvestatud ka Projektis. Vibratsioonimati pealispind asub aga drenaažitrassi kõrgusel ning nõuetekohase drenaaži tagamiseks tuleb tõsta drenaažitrassi kõrgemale ja see antud asukohas ümber projekteerida.Eeltoodust tulenevalt projekteerib töövõtja drenaažitrassi kõrgemaks, mis tagab nõuetekohase drenaaži vibratsioonimatiga kaetud idatunneli kohal.Täiendada vastavalt eeltoodule Lepingu lisa Tehnilise kirjelduse p. 3.1.2.1. **Hooldustee kitsamaks muutmine terminali konstruktsioonide läheduses**

 Töövõtja kohustus vastavalt tehnilise kirjelduse punktile 3.1.1 lähtuma projektist Reaalprojekt OÜ/Allspark OÜ poolt koostatud Ülemiste raudteeinfrastruktuuri rekonstrueerimise projekteerimine, töö nr P20037, 15.09.2022 (edaspidi Projekt). Projektis toodud lahenduste järgi oli ette nähtud hooldustee rajamine terminali idatunneli väljapääsu trepikoja läheduses. Projekteerimise lõppfaasis tuvastas RBE, et Projektis on konflikt terminali projektiga, mille järgi on hooldustee terminali idatunneli väljapääsu trepikoja katusekonstruktsioonile liiga lähedal ning hooldustee tuleb antud lõigus kitsamaks muuta. Hooldustee kitsamaks muutmine muudab lahenduse odavamaks. Eeltoodust tulenevalt projekteerib töövõtja hooldustee kitsamaks, mis võimaldab hooldusteel sõita ilma terminali idatunneli väljapääsu trepikoja katusekonstruktsiooni ohustamata.Esialgses lahenduses oli ette nähtud hooldustee Projektis näidatud laiuses. Muudatuse kohaselt ehitab töövõtja hooldustee kitsamana, selel tulemusena hooldustee ehitustööde hind väheneb 8 794,50 euro võrra. Hooldustee ümberprojekteerimise maksumus on 2 100 eurot. Seega on nimetatud muudatustöö väärtuseks 8 794,50 + 2 100 = 10 894,50 eurot.Täiendada vastavalt eeltoodule Lepingu lisa Tehnilise kirjelduse p. 3.1.2.1. **Portaali R3 ümberehitamise asendamine lammutamisega**

 Töövõtja kohustus vastavalt tehnilisele kirjelduse punktile 3.1.1 lähtuma projektist Reaalprojekt OÜ/Allspark OÜ poolt koostatud Ülemiste raudteeinfrastruktuuri rekonstrueerimise projekteerimine, töö nr P20037, 15.09.2022 (edaspidi Projekt). Projektis toodud lahenduste järgi oli ette nähtud jaamaalal asuva vana portaali R3 riigli lühendamine ja toestava masti lisamine uude asukohta, et uute lahenduste jaoks ehitusmaa vabastada. Ehitustööde käigus tegi taristuvaldaja EVR ettepaneku lammutada portaal R3 ümberehitamise asemel, sest Projekti valmimise järgselt on EVR otsustanud portaali alla jäävad teed lähiajal lammutada ja portaal ei leia enam kasutust. Kuna lammutamise kulu oleks võrdväärne, siis on mõistlik EVRi ettepanekuga nõustuda.Eeltoodust tulenevalt lammutab töövõtja portaali R3.Esialgses lahenduses oli ette nähtud portaali lühendamise lahendus ajutise mastiga, mille maksumus on vastavalt kululoendi ühikhindadele 9 112 eurot, muudatusega portaali lühendamine jääb ära ning selle asemel portaal lammutatakse, mille maksumus on 9 112 eurot. Seega on nimetatud muudatustöö väärtuseks 9 112 + 9 112 = 18 224 eurot.Täiendada vastavalt eeltoodule Lepingu lisa Tehnilise kirjelduse p. 3.2.4. |
| Mõju hankelepingu maksumusele: | Käesoleva hankelepingu muudatuse väärtus kokku on 481 450,10 eurot, millele lisandub seadusest tulenev käibemaks. Käesoleva hankelepingu muudatuse maksumus kokku on 428 005,12 eurot, millele lisandub seadusest tulenev käibemaks.Käesolev muudatus rahastatakse CEF\_I A16 ja CEF\_VIII G2.1 vahenditest. |
| Mõju hankelepingu täitmise tähtajale: | Mõju hankelepinguga koosmõjus CCS projekti tellija poolt üleandmisest tuleneva viivitusega on kirjeldatud täiendavate asjaolude peatükis.  |
| Muudatuse alus vastavalt RHS-le ja põhjendus: | RHS § 123 lg 1 punkti 1 kohaselt on hankijal õigus sõlmitud hankelepingut muuta uut riigihanget korraldamata hankelepingu üldist olemust, näiteks hankelepingu eset, ei muudeta ja muudatuste väärtus kokku ei ületa riigihanke rahvusvahelist piirmäära ega 15 protsenti ehitustööde hankelepingu algsest maksumusest.Käesoleva muudatuse punktide 1-10 sisuks on väikses osas töö sisu täpsustamine, Lepingu täitmisel selgunud projektlahenduse ebatäpsuste arvestamine ning Lepingu täitmise ilmnenud asjaolude arvestamine, et saavutada Lepinguga kokkulepitud eesmärk. Sellised muudatused ei muuda hankelepingu üldist olemus, Lepingu eesmärk ning Töö koosseis jääb endiseks, s.o Rail Baltica Ülemiste jaamaalal reisiterminali, selle lähiala ja raudtee infrastruktuuri ehitustööde teostamine vastavalt Projektile.Varasemalt on RHS § 123 lg 1 p 1 alusel sõlmitud lepingu muudatus nr 1 väärtusega 41 074,88 eurot, millele lisandub seadusest tulenev käibemaks ja muudatus 2 väärtusega 60 942,04 eurot, millele lisandub seadusest tulenev käibemaks. Hankelepingu muudatuse nr 1 ja muudatuse nr 2 RHS § 123 lg 1 p 1 alusel tehtavate muudatuste maksumus kokku on 41 074,88 + 60 942,04 = 102 016,92 eurot, millele lisandub seadusest tulenev käibemaks.Sõlmitud hankelepingu maksumus on 27 207 841,84 EUR, millele lisandub seaduses ettenähtud käibemaks.Käesoleva hankelepingu muudatuse väärtus kokku on 481 450,10 eurot, millele lisandub seadusest tulenev käibemaks. Hankelepingu muudatuse nr 1, muudatuse nr 2 ja käesoleva muudatuse nr 3 RHS § 123 lg 1 p 1 alusel tehtavate muudatuste maksumus kokku on 41 074,88 + 60 942,04 + 481 450,10 = 583 467,02 eurot, millele lisandub seadusest tulenev käibemaks.See moodustab 2,14% hankelepingu esialgsest maksumusest.Hankelepingu maksumus pärast käesoleva muudatuse allkirjastamist on 27 207 841,84 + 41 074,88 + 60 942,04 + 289 800 + 428 005,12 = **28 027 663,88** eurot, millele lisandub seadusest tulenev käibemaks.Käesolev muudatus rahastatakse CEF\_I A16 ja CEF\_VIII G2.1 vahenditest. |
| Vastutav isik:  | Silver Suurorg |
| Eelarves arvestatud: | Jah |
| Rahastamisallikas: | CEF\_I ja CEF\_VIII |
| CEF tegevuse number: | A16 ja G2.1 |
| Lepingumuudatuse sõlmimise eeldatav aeg: | 14.10.2024  |
| Juhatuse heakskiit lepingu muutmisele: | Jah |
| Nõukogu heakskiit lepingu muutmisele: | Jah |
| Täiendavad asjaolud: | Käesoleva lepingu muudatusega pikendatakse töövõtja jaoks põhitööde (lepingu töölõik 2) kuni 09.06.2025 ja terminali lõunapoolse töömaa üleandmise vahetähtaega (lepingu töölõik 3) kuni 30.06.2025. Muuta vastavalt Tehnilise kirjelduse punkte 2.1. ja 2.2.Töölõik 2 ja töölõik 3 sisaldavad kindlaksmääratud alal raudtee ja selle allsüsteemide ehitamist (kusjuures töölõik 3 alustamiseks peab olema töölõik 2 lõpetatud toimiva rongiliikluse säilitamise tõttu), st nii töölõik 2 kui töölõik 3 tööde esimene etapp on vastaval alal alusehitise (sh kaablikanalisatsiooni) rajamine. Kõik järgnevad tööd saab teostada pärast alusehitise ehitamist. CCS tööprojektist pidi tulenema töövõtjale sisend kaablikanalisatsiooni projekteerimiseks ja rajamiseks.Tähtaja pikendamise aluseks on AS Eesti Raudtee (EVR) poolt esitatava CCS tööprojekti hilinemine ja sellest tulenevad täiendavad juhised projekteerimiseks. Tehnilise kirjelduse lisa 6 kohaselt kohustus tellija CCS tööprojekti töövõtjale üle andma septembris 2023.a. CCS tööprojekti pidi EVR esitama RBE-le septembris 2023, kuid seisuga september 2024 ei ole seda esitatud, mistõttu ei ole tellija saanud oma Tehnilise kirjelduse lisast 6 tulenevat kohustust töövõtja ees täita. See omakorda on takistanud töövõtjal projekteerida kaablikanalisatsiooni, kuhu CCS projektis projekteeritavad kaablid paigaldatakse. Projekteerimise viibimine on omakorda pidurdanud töövõtja jaoks erinevate alusehitise kihtide paigaldamist, sest kaablikanalisatsioon paikneb alusehitises, mis tähendab, et CCS tööprojekti üleandmisega viivitamine on põhjustanud kõigi sellele järgnevate ehitustööde teostamise viibimise (st sisulist kõigi töölõik 2 ja töölõik 3 mahus olevad tööd). Seega alusehitise viibimise tõttu pidid edasi lükkuma ka muud tööd (raudtee pealisehitise, kontaktvõrgu ja teiste muldkeha peal asuvate rajatiste ehitustööd). 4.10.2023 töökoosolekul küsis töövõtja sisendit kaablitrasside projekteerimiseks, kuna CCS projekti ei olnud tellija vastavalt lepingule esitanud. Tellija andis töövõtjale juhise lähtuda põhiprojektis toodud kaablikanalisatsiooni lahendusest.2.01.2024 teavitas töövõtja tellijat (kiri 051), et on esimese projektiosa, mis sõltub CCS projektist, esitanud. Töövõtja tõi välja puuduvad osad, ilma milleta on projekteerimine olnud raskendatud, hoolimata asjaolust, et tellija ja EVR andsid 4.10.23 lähteülesandeks lähtuda põhiprojektist, sest põhiprojekt pole vajalikus detailsuses. 31.01.2024 – teavitas EVR, et CCS tööprojekt ei valmi enne märtsi lõppu, töövõtja jätkas tööde teostamist lähtudes põhiprojektist.Märtsis ja aprillis 2024 esitas EVR täiendavad nõuded CCS lahenduse osas, millest töövõtja lähtuma kohustus. Lisanduvateks nõudmisteks olid täiendav torude vajadus ja täiendav seadmekappide hulk ja suuremad seadmekapid, kui olid ette nähtud põhiprojektis. Mõlemad juhised olid erinevad võrreledes varasema lähteülesandega lähtuda põhiprojektist. Täiendavalt tuli projekteerimiskoosolekute käigus EVRiga välja, et põhiprojektis, millest töövõtja pidi lähtuma, ei olnud arvestatud pöörmete juhtimise, pöörmete toite ja rööbasahelate jaoks vajalike kaablitega, sest CCS eelprojektis ei olnud neid kajastatud ning seetõttu ei kajastatud neid ka põhiprojektis, millest töövõtja lähtuma pidi. Juhiste mittejärgimine oleks tähendanud ebasobiva projektlahenduse koostamist ja selle realiseerimist, mistõttu ehitustööd valmimise järgselt oleks pidanud ümberehitamisele minema, et CCS projekti lahendus oleks võimalik kaablikanalisatsiooni ära mahutada.4.04.2024 toimus tellja ja töövõtja vaheline kohtumine, kus töövõtja andis teada, et EVR poolt laekunud nõudmistel projektile on ajaline ja rahaline mõju.17.04.2024 ja 25.04.2024 esitas töövõtja kirjalikud teavitused EVR poolt oodatud muudatuste mõjude osas (sh muudatuse 3 lisatööd) ning taaskord tugines asjaolule, et CCS projekt on olnud esitamata 7 kuu jooksul (töövõtja kirjad kirjad nr 077 ja 081). 21.05.2024.a esitas töövõtja nõudeteatised ja lisatöö hinnapakkumised (kiri 100-2305), kus nõutakse vastavalt 60 ja 30 päeva tööde teostamiseks lisaaega. Tellija andis 24.05.2024 juhise töövõtjale, kuidas töödega edasi minna. Täiendavateks projekteerimstöödeks kulus töövõtjal 1 kuu.CCS tööprojekti ei ole tellija (EVRi tegevuse tõttu) siiani esitanud. EVR-lt tulnud täiendavate juhiste tõttu osutusid vajalikuks alltoodud lisatööd:- seadmekappide täiendav projekteerimine ja paigaldamine,- pöörmete juhtimise, pöörmete toitekaablite ja rööbasahelate kaablikaitsetorude projekteerimine ja ehitamine.Pärast eeltoodud muudatus/lisatöid on võimalik teostada ülejäänud töölõik 2 ja töölõik 3 mahtu kuuluvad tööd.Seega perioodil märts-mai lõpp 2024 projekteerimistööd sisuliselt seisid. Töövõtja oleks saanud alustada täitetööde ja kaablikanalisatasiooni ehitustöödega aprillis 2024 ja sellisel juhul oleks olnud võimalik tööd lepingus toodud tähtaja jooksul (kuni 31.12.2024) teostada, kuid CCS sisendi puudumise/muutumise tõttu sai töövõtja nimetatud töödega alustada juuni lõpus 2024. Ehk märts 2024-mai lõpp 2024 tööd seisid tellija tõttu (3 kuud). Pärast tellija viivituse lõppemist ja juhise andmist töövõtjale (24.05.2024) ümberprojekteerimisega seotud ehitustööde tegemise ajakulu on 30 päeva, kuid arvestada tuleb ümberprojekteerimise ja sellega seotud ehitustööde teostamine on ülejäänud töölõikude 2 ja 3 osas eeltööks, ehk töövõtja ei saa töölõik 2 ja töölõik 3 osas muid töid teostada, kui seadmekapid ei ole projekteeritud ja rajatud ning pöörmetega seotud tööd tehtud. EVR-lt tulnud sisendi tõttu lahenduse ümberprojekteerimine põhjustas terminali alal ehitustööde (alumised täitekihid, raudtee ehitamine) nihkumise perioodi, mil ilmastikuolude tõttu kõnealuseid töid (st CCS tööprojektiga seotud töid ega sellele järgmisi töid) ei olnud võimalik teostada. Vastavalt tellija 24.05.2024.a saadud sisendile valmisid projekteerimistööd järk-järgult ning töövõtjal oli võimalik vastavalt projekteerimistööde valmimisele etapiti edasi minna ehitustööde teostamisega alates juuni lõpust 2024. Ilmastikuolude tõttu ei ole võimalik teostada kaablikanalisatiooni rajamisele järgnevaid pinnase- ja raudteetöid alates detsembrist 2024 ja töödega saab jätkata aprillist 2025. Tööd jäid tellija tõttu seisma märtsis 2024, töövõtjal oli märtsis 2024 töölõik 2 lõpuni aega ca 8 kuud (märts-novembri lõpp). Vastavalt tellijalt 24.05.2024 saadud sisendile tehtud projektile oli võimalik ehitustööde teostamisega alustada juulis 2024, töid saab ilmastikuoludest tulenevalt teostada kuni detsembrini ning siis uuesti alates aprillist. Selline sessoonsus on tuletatav ka Tehnilise kirjelduse punktis 2.2 toodud Tellija ajakavast.Põhjendatud on töölõik 2 tähtaega muuta sätestades uueks töö teostamise tähtajaks **9.06.2025**. See tähendab, et kui enne tööde peatumist tellija sisendi puudumise tõttu (märts 2024) oli töövõtjal töölõik 2 teostamiseks periood märts-november (alates detsembrist töid teostada ei saa), siis tulenevalt asjaolust, et nüüd jääb pärast projekteerimistööde valmimist töö teostamise perioodi terve talveperiood (detsember-märts), on selline töölõik 2 tähtaja muudatus põhjendatud – sisuliselt on töövõtjal töö teostamiseks aega 6 kuud ja 9 päeva (5 kuud (juuli-november)+1 (aprill)).Töölõik 3 töid on võimalik teostada pärast töölõik 2 teostamist. Selline töölõikude järjestus on sätestatud selleks, et tagatud oleks pidevalt toimiv rongiliiklus. Tehnilise kirjelduse p 2.1 ja 2.2 kohaselt on töölõik 3 teostamiseks aega 21 päeva. Seega on põhjedatud määrata uueks töölõik 3 teostamise tähtajaks **30.06.2025** (s.o 21 päeva alates 10.06.2025 ehk töölõik 2 lõpetamisest).Vahetähtaegade muudatuse on tinginud asjaolu, mis kuulub tellija riski hulka (CCS projekti üleandmisega viivitamine, sellest tulenev lisatööde teostamise vajadus) ning vajadus teostada ehitustööd sobivates ilmastikutingimustes. Sellises olukorras hankelepingu lõpetamine ja uue hanke korraldamine oleks otstarbetu, olulisem on, et ehitustööd saaks teostatud kvaliteetselt (st mh selleks ettenähtud ilmastikuoludel), mitte tingimata sellisel ajal, kui lepingus määratud vahetähtajad. Töö teostamise lõpptähtaeg on tehnilise kirjelduse p 2.1 kohaselt 1.10.2026.a, see käesoleva muudatuse kohaselt ei muutu.VÕS § 101 lg 3 kohaselt võlausaldaja ei või tugineda kohustuse rikkumisele võlgniku poolt ega kasutada sellest tulenevalt õiguskaitsevahendeid niivõrd, kuivõrd selle rikkumise põhjustas tema enda tegu või temast tulenev asjaolu või sündmus, mille toimumise riisikot ta kannab. CCS tööprojekti üleandmisega hilinemine on sündmus, mille riisikot kannab tellija, mis tähendab, et sellega seotud töö teostamise hilinemisele ei või tellija tugineda.RHS § 123 lg 1 punkti 2 kohaselt on hankijal õigus sõlmitud hankelepingut muuta, kui lepingu muutmise tulemusel ei muudeta hankelepingu üldist olemust ning muudatuse ulatus, sisu ja kohaldamistingimused olid riigihanke alusdokumentides selgelt, täpselt ja ühemõtteliselt ette nähtud. Lepingu punkti 8.5. kohaselt on töövõtjal vastavalt alapunktile 20.2 [Maksenõuded ja/või AP] õigus pikendada täitmisaega, kui ja sellises ulatuses, kui alapunkti 10.1 [Tööde ja osade vastuvõtmine] järgne tööde lõpetamine hilineb mis tahes järgmisel põhjusel: (a) niivõrd, kuivõrd see on muudatuses selgesõnaliselt kokku lepitud (v.a. ei ole vaja järgida alapunkti 20.2 [Maksetaotlused ja/või ajapikendus]). Kahtluste vältimiseks tuleb iga ajapikendus ja/või lisamakse konkreetselt kokku leppida vastava muudatuse dokumentatsioonis; kui sellist kokkulepet muudatuses ei ole, ei saa muudatuse alusel ajapikendust nõuda; (c) erakordselt ebasoodsad kliimatingimused, mis käesolevate tingimuste tähenduses tähendavad objektil valitsevaid ebasoodsaid kliimatingimusi, mis on ettenägematud, arvestades andmeid, mille tööandja on töövõtjale enne lähtekuupäeva kättesaadavaks teinud, ja/või riigis avaldatud kliimaandmeid; (e) tööandja, tööandja personali või tööandja teiste töövõtjate põhjustatud viivitused, takistused või ennetused (tingimusel, et töövõtja on järginud alapunkti 4.6 [Koostöö] viimases lõigus kirjeldatud korda ja inseneril ei õnnestunud tagada kaasatud poolte mõistlikku koostööd). Töövõtjal on käesoleva punkti e alusel õigus esitada pretensioon tingimusel, et töövõtja on vastavast sündmusest ja sellega kaasnenud viivitusest tööandjale ja insenerile kirjalikult teatanud hiljemalt 7 päeva jooksul pärast vastavat sündmust.Tähtaja muutmise osas on täidetud RHS § 123 lg 1 p 2 ja Lepingu punktis 8.5.e toodud eeldused. Lepingu punkti 8.5.e tuleb mõista nii, et tellijast tuleneva viivituse tõttu pikendatakse täitmise tähtaega viivituse kestuse/mõju ulatuse võrra (ja selliselt praeguses muudatuses tähtaega muudetakse), ning seega vastab viidatud tingimus RHS § 123 lg 1 p 2 eeldustele[[1]](#footnote-1). Vahetähtaegade muutmisega ei muudeta hankelepingu üldist olemust, kuivõrd töö sisu ei muutu. Samuti ei muutu ka lepinguliste kohustuste vahekord – töövõtjal tuli jätkuvalt teha samu lepingus ette nähtud töid ja lepingu maksumust ei muudeta; muutuvad vaid kaks vahetähtaega. Kuigi töövõtja ei ole esitanud Lepingu punktis 8.5 e nimetatud kirjalikku teadet 7 päeva jooksul alates viivitusest teadasaamisest, ei oleks sellele tuginemine ja tähtaegade muutamata jätmine tellija hinnangul kooskõlas hea usu põhimõttega. Tellija ja töövõtja on olnud pidevalt suhtluses ja teabevahetuses seoses CCS tööprojekti hilinemise ja sellega seotud täiendavate juhistega tellija/EVRi poolt.Tegemist on tellijast tuleneva viivitusega, tähtaegade edasilükkumine tellija viivituse tõttu ja viivituse kestuse/mõju ulatuse võrra, on punkti 8.5 e ja RHS § 123 lg 1 p 2 mõttes lubatav muudatus.CCS projekti esitamisest ja lisatööde teostamisest tulenevat vahetähtaegade muutmist ei saa pidada töövõtjale kasulikuks või talle konkurentsieelist pakkuvaks, samas olukorras oleks olnud ka iga muu edukaks osutunud pakkuja. Lisaks toob see kaasa olukorra, kus töölõik 2 tuleb sisuliselt teostada kahes osas (kuna nüüd jääb töö teostamise vahele talveperiood). Samuti põhjustab vahetähtaegade muutmine selle, et töövõtja ssaab nimetatud tööde eest tasu hiljem. |

**Kooskõlastatud:**

|  |  |
| --- | --- |
| Hankeüksuse juht | Liisi Heiskonen */allkirjastatud digitaalselt/* |
| Vastutav isik | Silver Suurorg */allkirjastatud digitaalselt/* |
| Finantskontrolör | Kärt Peetrimäe */allkirjastatud digitaalselt/* |
| Jurist | Kaidi Sulg */allkirjastatud digitaalselt/* |

1. TlnHKo 3-23-355 p 20. [↑](#footnote-ref-1)